
HYDROPE  ANASARCA. 


Serum  in  quodvis  corporis  cavum  effusum, 
Hydropis  nomine  insignitur.  Hujus  genera  fre- 
quentissima  sunt  anasarca,  quando  in  membra¬ 
nam  cellularem  reditur,  ascites,  quando  in  ab¬ 
domen,  et  hydrothorax,  quando  in  thoracem.  In 
diversa  genera  optime  dividuntur,  quamvis  haud 
raro,  aliud  in  alterum,  transeat :  caeteris  omis¬ 
sis,  anasarcae  soli  dicata  erit  dissertatio  subse- 
quens;  quae  a  Culleno  sic  definita  fuit.  “Corpo- 

“  ris  totius,  vel  partis  ejus,  intumescentia  mollis, 
“  inelastica." 

Quamvis  in  hoc  morbo  corpus  universum  ple¬ 
rumque  afficitur,  attamen  in  una  speciali  parte 
frequentius,  primum  sese  ostendit,  in  talis  prae¬ 
cipue,  aliquando  etiam  in  facie,  lentis  passibus 
nonnunquam  accedit,  et  per  multos  annos  ante¬ 
quam  statum  morbus  attigerit,  ad  eum  procli¬ 
vitas  plane  percipiatur,  sed  quando  solidorum 
laxitate  summa  debilitateque,  hujus  propensio 
adaugetur,  causa  excitante  valida,  vires  suas 
simul  exerente,  subito  profundus  morbus  ad- 
greditur,  cruribus  affectis,  tempore  matutino, 

tumefactio  pene  evanescit ;  facie,  vero,  vesper- 

\  - 

tino  discedens,  matutino  aucta,  mollis,  coloris 
expers,  et  inelastica  tumefactio  est,  et  digiti 
impressionem  pro  tempore  retinet,  pallido  sub- 
viridique  colore  suffunditur  vultus,  oculique 
olim  splendentes,  secundee  valetudinis  praecones, 
jam  nihil  tale  prae  se  ferunt,  sed  hebetes,  calli- 
gantesque  fiunt.  Morbo  invalescente,  sensim 
augescit  tumefactio;  texturae  laxae,  partibus, 

veluti 

veluti  scroto,  preputio,  marium ;  labiisque  pu¬ 
dendi  foeminarum  praecipue  affectis  :  haud 
raro  per  cutem  veram  cxudat  liquor,  subterque 
cuticulam  in  vesiculas  abit,  quibus  disruptis, 
inflammatio  primum,  deinde  gangrena,  passibus 
non  laxis  subinde  subsequuntur.  Ab  mali  ini¬ 
tio,  urina  parca  et  ruberrima  est,  sedimentum 
copiosum  deponens,  in  quibusdam  utcunque 
exemplis,  pallidam  et  speciem  serosam  sese  in¬ 
duit;  sitis  etiam,  quae  ab  initio  urguerat,  tandem 
insatiabilis  evadit,  tussi  dysponeaque  praecipue 
decumbentem  aegrum  continuo  vexantibus.  Cibi 
appetentia  parum  aut  nulla  est;  in  casibus  plu¬ 
rimis,  pulsus  frequens  et  cutis  arida  fiunt  per 
totum  morbum ;  alvus  plerumque  tarda  manet ; 
aliquando  vero  in  diarrhoeam  solvitur;  omnibus 
his  indiciis  de  die  in  diem  indesinenter  auctis, 
aegri  vires  tandem  exhauriuntur;  accedit  coma, 
et  saepe  inter  apoplexiae  paroxysmum,  undis 
obrutus  suis,  aerumnosus  ad  plures  migrat. 


DIAGNOSIS. 

DIAGNOSIS. 

Anasarc^e,  symptomatum  ratione  habita,  ab 
omni  alio  morbo  facillime  distinguere  poteri¬ 
mus  ;  de  morbis  utcunque,  qui  anasarcam,  pluri- 

* 

mum  mentiuntur,  pauca  subnectam.  Polysar- 
chia,  quae  ex  dicta  plena,  plerumque  oritur,  tu¬ 
moribus  ex  positura  corporis  nihil  mutatis,  di¬ 
gitique  impressionem  abnuentibus,  ab  ea  dig¬ 
noscitur.  In  anasarca,  urinae  copia  minuitur, 
sitis  augetur,  cutisque  vigetum  suum  colorem 
statim  deponit.  In  polysarchia,  cibi  appetentia 
optime  se  habet,  vultusque  praeter  solitum  flo¬ 
ridus  et  vigetus  est 

Sub  ingressu  primo,  emphysema  anasarcam 

i  '  v 

mentiri  possit,  utriusque  vero  morbi  causis,  se¬ 
dulo  perpensis,  discrimen  facile  patebit.  In  ana- 
parca  extremitates  ipferiores  maxime  tument, 

in  emphysemate,  superiores,  quae,  inter  tan¬ 
gendum,  sonum  crepitantem  edunt 


CAUSAE  MORBI 

Predispoxentes  et  excitantes  usitatius  no¬ 
minantur.  Quod  ad  predisponentes  attinet, 
morbus  in  plurimis  exemplis,  causae  excitantis 
applicatione  immediata,  induci  possit,  in  multis 
proclivitas  quaedam  specialis  inest,  quae  ex  sys¬ 
tematis  statu  quodam,  diathesis  hydropica  dic¬ 
to,  constat ;  corporis  scilicet  debilitas,  exhalan¬ 
tium  laxitas,  et  in  plurimis  exemplis  fluidorum 
solutio  morbida. 

I.  Causae  excitantes  multae  et  variae  sunt, 
quarum  paucas  tantum  numerabo ;  interque  cas, 
liquores  meraciores,  nimis  frequenter  deglutitos, 

qui,  ut  Gregorius  noster  apte  notat,  longe 
primum  locum  sibi  vindicant. 

“  Spiritus  distillati,  nimis  excitando,  saepe  no- 
“  cent,  saepius  adhuc  et  magis  infirmando ;  ge- 
u  neri  nervoso  imprimis  inimici  sunt  et  ventri- 
“  culo  et  jecori,  unde  infirmitas  generalis,  et 
€£  dirus  et  insanabilis  hydrops,  vel  ab  hac,  vel 
u  ab  obstructionibus  vasorum  quas  liquores  isti 
u  gignere  solent 

II.  Vitam  sedentariam  et  inertem,  qua  ad 
corpus  debilitandum  nihil  magis  conducit,  ut- 
pote  quae  dyspepsiam  progignit,  circuitum  san¬ 
guinis  tardat,  omncsque  secretiones,  pro  rata 
parte,  minuit :  hinc  inter  artifices,  vitamque  se¬ 
dentariam  degentes,  morbi  frequentiae  ratio¬ 
nem  reddere  possumus ;  rem  ita  sese  habere,  ho¬ 
minum,  exercitatione  frequente  et  valida  uten¬ 
tium,  secundissima  valetudo  pro  testimonio  est 

III. 


*  Conspectus  Med.  vol.  ii.  p.  64, 

III.  Atmosphaeram  frigidam  ct  humidam. 
Etsi  inter  causas  excitantes  haec  merito  recen- 
ceatur,  attamen,  an  vi  debilitante  ejus,  per  lym¬ 
phatica  superficialia,  fluidorum  circumambien- 
tium  absorptioni  auctae,  vel  transpirationi  per 
cutem  retropulsae,  effectus  talis  tribuendus  sit#, 
pro  certo  dijudicare  non  possumus  :  absorptio¬ 
nem  jam  dictam  pro  certo  obtinere,  testimonia 
valida  satis,  ut  milii  videtur,  comprobarunt  f  ; 
praecipue  notat  Doctor  I).  Monroius,  quod 
morbis  hydropicis  multo  magis  proclives  sunt 
Batavi,  quam  qui  aere  puro  et  sicco  utuntur. 

IV.  Potiones  frigidas  corpore  calefacto  deglu- 
titas;  hae,  nisi  exercitio  valido  et  idoneo  excep¬ 
tae,  pro  causa  excitante  habendae  sunt  Effec¬ 
tum  suum,  verisimile  est,  ut  edant;  transpiratio- 
nem  per  cutem  vel  minuendo,  vel  in  toto  sup¬ 
primendo. 


Ab 


*  Bligh*s  Narrative. 


f  Essay  on  Dropsy. 

Ab  Homio  nostro  exampla  duo,  in  ejus  pre-* 
lectionibus  clinicis,  memorantur,  Annae  Laurie, 
et  militis,  qui,  calefacti,  cerevisia  frigida  hausta, 
morbum  contraxerunt.  Militis  abdomini,  in  glo¬ 
bos  contracto,  applicabatur  vesicatorium ;  quan¬ 
do  in  Nosocomium  venit,  dyspnoea  laborabat, 
quae  in  horas  ingravescebat,  donec  tertio  die  e 
vivis  excessit.  Inter  cadaveris  sectionem,  in  cavo 
thoracis,  aqua  inveniebatur,  crustaque  densa, 
pleurarum  superficies  investiebatur. 

V.  Sanguinis  missiones  longas  et  repetitas. 
Globorum  rubrorum,  sanguinis,  jactura  nimia, 
quae,  propter  evacuationes  tales,  necesse  sit  eve¬ 
niat,  morbum  hunc  ortum  ducere  nemini  mi¬ 
randum  erit,  qui  vel  semel  reputaverit,  quanto 
tardius,  hi  globuli,  parte  serosa  renovabuntur, 
ideoque  ab  hoc  praeaominio  occupatus  vultus 
pollescit,  corpus,  praeter  morem  jam  exinanitum, 
torpescit,  languescitque;  mali  moris,  indiciis  aliis 
plurimis  catervatim  aegrum  obsidentibus.  Ad 
morbum  hunc  producendum,  fonticuli  et  sup¬ 
purationes 

purationes  amplae  lataeque,  simili  modo,  opera¬ 
ri  videntur. 

VI.  Morbos  acutos  aeque  ac  longos,  inter 
causas  excitantes  recensere  haud  dubito,  con¬ 
valescentes  ex  his  morbis,  tumetactionibus  hy¬ 
dropicis  frequenter  laborare  videmus,  cujus  in 
causa  sit,  hepatis  et  splenis,  status  morbidus,  qui 
his  casibus  plerumque  obtinet,  quique  sanguinis 
venosi  reditui,  remoram  injiciendo,  hosce  effectus 
edant.  Non  possum  utcunque,  quin  moneam, 
morbum  saepissime  invadere,  visceribus  interim 
sanis,  nullaque,  quod  audiverim,  labe  correptis. 

Huic  morbo  ansam  etiam  praebuerunt,  vario¬ 
la  eruptionesque  cutaneae,  ex  subito  suppressae. 

VII.  Victum  tenuem,  parumque  nutrientem, 
his  adnectere  libet.  Ab  Hewsonii  experimen¬ 
tis,  liquido  apparet,  dhrtam  talem,  in  diversa  ex¬ 
halata,  in  corporis  cavos,  vim  haud  contemnen¬ 
dam  exerere,  caque  ad  coagulationem  minus 
proclivia  reddere. 


B 

VIII.  Hujusce  mali  causis,  minimeque  raris, 
cordis  et  magnorum  vasorum  sanguinem  vehen¬ 
tium  affectiones,  animi  pathemata  deprimentia, 
et  evacuationes  suppressas,  nobis  postremo  an¬ 
numerare  liceat 


PROGNOSIS. 

/ 

Quoniam  in  anasarca  eventus  saepius  incer¬ 
tus  sit ;  medicus  accersitus  caute,  et,  si  sapiat, 
nunquam,  nisi  invitus,  prognosin  suam  proferre 
volet.  Si  urgeant  propinqui,  nullumque  effugi¬ 
um  restat,  ab  aegri  aetate,  et  viribus,  morbique 
duratione,  et  causis,  judicium  sumendum  erit 
quando  natu  grandiores  debilesque  afficiuntur, 
et  quando  jecinoris  schirrum,  vasorumque  mag¬ 
norum  cordis  obstructiones,  signis  haud  dubi¬ 
tandis,  adesse  constat,  eventus  lethalis  timendus 
est  Aegrorum,  utcunque  indiciis  maxime 
infaustis  non  obstantibus,  convalescentium  ex¬ 
empla  plurima  extant ;  febre  leni  superve¬ 
niente, 

niente,  et  diaphoresin  promovente,  vel  per 
dijectiones,  vel  quasvis  alias  vias,  aqua  emissa. 


RATIO  MEDENDI. 

Consilia  medendi  tria  sunt,  quorum  pri¬ 
mum,  causas  remotas  removendo  obsolvetur. 
Secundum,  fluidum  effusum  evacuando.  Ter¬ 
tium,  systematis  tonum  reficiendo. 

Indicatio  prima,  summo  jure,  medicorum  at¬ 
tentionem  sibi  vendicat,  nam  cuicunque,  causis 
adhuc  manentibus,  morbo  mederi  in  animo  erit, 
ab  eo,  laterem  lavatum  fuisse,  eventus  haud  du¬ 
bius  indicabit. 

Quando  ex  obstructionibus  pendet  morbus, 
ad  eas  removendas  parum  proficere  possumus, 
praecipueque  si  aeger  jam  senescit.  In  pluri- 

2  m  is 

mis  exemplis,  hydrargyro,  tartaris  crystallis, 
aliisque  deobstruentibus,  jecinoris  obstructiones 
feliciter  curatae  fuerunt ;  sed  cordis,  vasorumque 
ejus,  sanguinem  vehentium  ossificationes,  et  po¬ 
lypi,  mederi  pertinaciter  recusant,  et  medicis, 
pariter  ac  medicamentis  suis,  sine  fine  irridebunt; 
plurimae  aliae  causae,  quales  sunt,  vita  ignava 
et  sedentaria,  liquorum  spirituosorum  ingurgi¬ 
tatio  nimia,  &c.  &c.  facile,  et  cum  effectu,  re¬ 
moveantur. 

t 

Ad  indicationem  secundam  obsolvendam, 
multa  medicamenta  excogitata  sunt,  quorum, 
prima  a  me  consideranda  sunt,  evacuantia,  quae 
absorbentium,  et  exhalantium,  actionem  promo¬ 
vendo,  saepius  curam  perfecerunt.  Purgantia, 
jam  in  frequenti  usu,  in  hujus  morbi  curatione 
sunt,  neque  immerito,  quantum  ego  judicando 
valeo ;  nulla  alia  medicamentorum  genera,  ac 
jam  dicta,  effectus  aeque  bonos,  tam  saepe  produ¬ 
cunt,  neque  frequentius  succedunt,  in  morbo  ra¬ 
dicitus  foras  eliminando.  Hujus  exempla  in¬ 
numera  extant,  quae,  brevitatis  causa,  silentio 

transibo. 

transibo.  Multis  etiam  interfui,  in  quibus  cura 
prorsus  iis  absoluta  fuit. 

t 

Quod  hoc  morbo  laborantes,  eatharticorum, 
quam  emeticorum,  usum,  multo  facilius  tole¬ 
rant,  a  Doctore  Cullexo  notatur  ex  quibus 
drastica,  frequentius  praelata  fuerunt,  saepe 
etiam  eorum  magnis  dosibus  uti,  necessarium 
erit,  propter  torporem,  cpii  aliquando  urget,  qui¬ 
que  in  exemplis  plurimis,  ad  cerebrum  aqua  gra¬ 
vatum,  optimo  jure  referri  potest,  purgantia 
drastica,  quoties  aegri  vires  permittent,  repeti 
monet  Sydenhamus  f,  si  diuresin  quod  ad  quan¬ 
titatem  aequalem,  vel  etiam  naturali  uberiorem 
moveant,  sperandum,  curam  perfectam  iri. 

Medicamenta  diuretica,  cum  fructu  haud  ra¬ 
ro  exhibita  fuerunt,  et  in  aegris  debilibus  plus 
quam  cathartica  prodesse  videntur. 

D  igitalis  purpurea,  scilla  maritima,  hydrargy- 

rus 


*  First  Lines,  vol.  iv.  p.  173. 
f  De  Hydrope. 


14 


DXSSEI1TATI0  MEDICA 


rus,  Scc.  vulgo  exhibentur,  et  cum  diluentium 
copia  uberiore  conjuncta,  optime  saepissime 
cesserunt.  Matutino  tempore,  potius  ingerenda 
sunt,  ita  ut,  antequam  ad  lectum,  aeger  sese 
contulerit,  effectum  suum  edant.  Aer  enim  frigi¬ 
dulus,  urinae  fluxui  plurimum  favet  rebus 
maxime  urgentibus,  minime  convenire  videntur, 
haec  medicamenta,  quoniam  per  plurimos  dies, 
in  usu  eorum,  ut  perstiterimus  indesinenter,  ne¬ 
cessarium  erit,  antequam  quivis  inde  effectus, 
percipi  poterint.  Scilla  maritima,  cum  hydrai gy¬ 
ro  conjuncta,  et  tamdiu  exhibita,  donec  os  levi¬ 
ter  affectum  fuit,  in  plurimis  exemplis,  optimos 
effectus  ediderint,  morbo  ex  toto  debellato. 

Etiam  laudata  fuerunt,  sportium  scoporium, 

% 

juniperi  baccae,  multaque  alia  diuretica,  pro  hu¬ 
jus  morbi  curatione,  sed  his  parum  confiden- 

.  »  V 

dum  est.  Multa  in  scriptis  extant  exempla,  ex 
quibus  discimus,  morbum  hunc  vomitionibus 
spontaneis  curatum  fuisse,  quo  felicissimo  even¬ 
tu 


*  Audi  praelectiones  Professoris  Gregorii. 

tu  hortabantur  medici  ad  vomitiones  arte  induc¬ 
tas  experiundas.  Sed  neque  his  plurimum  confi¬ 
do,  neque  in  (pio  morbi  stadio  optime  profecerint, 
satis  scio,  quando  aeger  profluvio  sanguinis,  aut 
apoplexia  laborat,  cum  cautela  summa  exhibe¬ 
rentur.  Emetica  maxime  in  usu,  sunt  tartris 
antimonii,  sulphas  cupri,  aut  zinci. 

Ad  medicamenta  diaphoretica  nonnunquam 
recursum  fuit,  qualia  sunt  praeparata  exantimo- 
nio,  ipecacuanhae  pulvis  compositus ;  sed,  in 
morbi  stadio  provecto,  nullum  bonum  fructum, 
ex  eorum  usu  ori  turum  esse,  suspicari  pronus 
sum  ;  quoniam  diaphoresin  in  hoc  morbo  pro¬ 
movere  plerumque  difficillimum  est,  et  in  ple- 
risque  exemplis,  in  quibus  experta  fuerunt  me¬ 
dicamenta  diaphoretica,  semper  a Culleno  celi- 
berrimo  inutilia  reperiebantur  *.  Si  forte  fortuna 
accideret,  ut  ad  serum  effusum  evacuandum, 
operatio  chirurgica  necessaria  sit,  ad  puncturas, 
quae  tamen  pauciores  sint,  recurrere  possumus, 

longe 


*  Dr  Cullen’s  First  Lines,  vol.  iv.  p.  170. 

longe  etiam  a  se  invicem  distent  neeesse  est ; 
ut  liquor,  ex  hac  puncturatione  emissus,  super 
illam  non  transeat,  puncturarum  series  prima 
juxta  inguinem  fiat,  secunda  proxime  ad  genu, 
et  tertia  prope  malleolum  Ad  aquam  ex- 
primendem  frictio  usurpetur,  et,  ad  partes  sus¬ 
tinendas,  fascia  lanea  applicetur. 

Ut  proclivitati  ad  gangrenam  occurratur,  ali¬ 
quot  dies  ante  operationem,  exhibeantur  cincho- 
na  et  vinum.  Vesicatoria  fonticuli  setacea,  &c. 
tentata  fuerunt,  sed  nunquam  expertus,  de  iis, 
quasi  effectus  bonos  producentibus,  nihil  affir¬ 
mare  possum.  Media,  ad  systematis  tonum  re¬ 
ficiendum,  vulgo  usurpata  sunt,  exercitatio  mo¬ 
dica  sub  aere  puro  et  sicco,  diaeta  nutriens,  et 
facilis  concoctu,  cum  medicamentis  tonicis. 

Si  aeger  sub  coelo  humido  versatur,  quampri- 

\  * 

mum  ad  siccum,  et  salubre,  transmigrare  eum 
oportet,  et  exercitium  lene,  quatenus  per  situm 

ejus 


*  Audi  praelectiones  celeberrimas  Monroi, 

ejus  liceat,  nunquam  praetermitti  debet,  ambu¬ 
latio,  equitatio,  aut  gestatio  in  curru,  optime 
respondebunt,  si  non  ad  defatigationem  conti- 
nuantur,  simili  ratione  frictiones  cum  pannis 
laneis  calidis,  ut  et  strigilem,  praecipere  vel¬ 
lem  ;  quae  sanguinis  circuitum,  et  absorben¬ 
tium  actionem,  in  plurimis  exemplis  promovere 
possunt. 

Diaeta  tenuis,  sed  nutriens  foret,  et  ratione 
habita  pristinae  aegri  consuetudinis,  si  necessa- 
rum  videatur,  nonnihil  vini  aut  liquoris,  puncti 
dicti,  habeat. 

Ad  corpus  roborandum,  plurima  medicamen¬ 
ta  tonica  exhiberi  solent,  quorum  praecipua 
sunt,  chalybeata,  cinchona,  cum  diversis  amaris, 

quae  saepe  feliciter  propinata  sunt,  utpote  inser¬ 
vientia,  ad  organa  concoctionis  confirmanda, 
multum  plerumque  infirmata. 

Quando  aeger  aliqua  ex  parte  vires  recupera¬ 
verit, 

verit,  ad  frigidarii  usum  frequentem  confugeat ; 
fructus  haud  parvos  inde  accipiet,  curaque  hoc 
modo  confirmabitur» 


FINIS, 


' 


